PRITARTA

Neringos savivaldybės tarybos

2022 m. kovo 31 d.

sprendimu Nr. T1-36

**NERINGOS MENO MOKYKLOS**

**2021 METŲ VEIKLOS ATASKAITA**

**I SKYRIUS**

**BENDROSIOS ŽINIOS APIE MOKYKLĄ**

**Neringos meno mokykla** – neformaliojo ugdymo įstaiga, teikianti muzikos, dailės, choreografijos, teatrinio meno ugdymo paslaugas ir formuojanti su meniniu ugdymu susijusias kompetencijas.

Mokykla įsteigta 1971 metais, vadovaujantis Lietuvos TSR švietimo ministro 1971 m. rugsėjo 2 d. įsakymu Nr. 153 ir Neringos miesto DŽDT VK darbo žmonių deputatų tarybos vykdomojo komiteto 1971 m. rugsėjo 24 d. sprendimu Nr. 77 „Dėl vaikų muzikos mokyklos atidarymo“. Neringos miesto valdybos 1994 m. gruodžio 28 d. potvarkiu Nr. 183 Vaikų muzikos mokykla pervadinta į Neringos meno mokyklą. 1984 m. rugsėjo 1 d. įsteigtas Choreografijos skyrius,1994 m. spalio 1 d. įsteigtas Dailės skyrius, 1995 m. rugsėjo 1 d. – Teatrinio meno skyrius. 2010 m. rugsėjo 1 d. pradėtos vykdyti ankstyvojo meninio, išplėstinio muzikinio ir muzikos mėgėjų ugdymo programos. Nuo 2014 m. spalio 1 d. pradėtas organizuoti suaugusiųjų neformalusis meninis švietimas. Šiuo metu mokykloje veikia šie skyriai: muzikavimo, dailės, choreografijos ir teatro, kuriuose vykdoma: ankstyvojo, pradinio, pagrindinio, trumpalaikio ir ilgalaikio kryptingo meninio, išplėstinio muzikinio ir muzikos mėgėjų (gitaros, fortepijono specialybė) bei suaugusiųjų meninio ugdymo programos. Muzikavimo skyriuje mokoma groti fortepijonu, gitara, liaudies instrumentais: kanklėmis, birbyne, skrabalais, akordeonu. Dailės skyriuje mokoma plastinės raiškos ir erdvinės plastikos, piešimo, tapybos, kompozicijos. Choreografijos skyriuje mokoma lietuvių tautinio šokio, klasikinio ir šiuolaikinio, pasaulio tautų šokio pagrindų. Teatro skyriuje mokoma vaidybos ir sceninės kultūros, kalbos, judesio, teatro raiškos.

Mokyklos steigėjas – Neringos savivaldybės taryba.

Adresas – Pamario g. 4, LT-93124, Neringa. El. p. [info@nmm.lt.](mailto:info@nmm.lt) Tel. / faks. 8 (469) 52 820.

Mokykla yra atvira Neringos miesto bendruomenei, nuolatos bendradarbiauja su kitomis ugdymo ir kultūros institucijomis, visuomeninėmis organizacijomis ir kt. Aktyviai dalyvauja miesto ir respublikiniuose kultūrinėse, projektinėse ir kt. meninėse veiklose. Patyrusių pedagogų ugdomi mokiniai pasiekia puikių rezultatų respublikiniuose bei tarptautiniuose konkursuose, festivaliuose. Mokyklos pedagogai ir mokiniai dalyvauja organizuojant miesto šventes, įvairius kultūrinius renginius. Mokyklos jungiamoji grandis su visuomene – koncertai, popietės, parodos, projektai ir kiti edukaciniai kultūriniai renginiai.

**VIZIJA - v**isiems prieinama, nuolatos besimokanti ir gerą ugdymo kokybę užtikrinanti neformaliojo vaikų švietimo mokykla. Remdamasi tautos ir pasaulio kultūros vertybėmis, ugdo meniškai išprususį, kultūringą ir aktyvų visuomenės narį. Tai meno vertybių puoselėjimo, sklaidos, kultūrinės edukacijos centras, sudarantis palankias sąlygas ir lygias galimybes tenkinti meno pažinimo, lavinimosi ir saviraiškos poreikius.

**MISIJA** – teikti galimybę kiekvienam atsiskleisti meninėje kūryboje, diegiant meno pamatus, lavinant meninį skonį, sceninę kultūrą, ugdant gėrio, grožio pojūtį tam, kad giliai ir teisingai būtų suvoktos meno ir kultūros paveldo vertybės.

**FILOSOFIJA IR VERTYBĖS**

Vaiko ugdymas – vientisas procesas, paremtas vaiko prigimtimi ir orientuotas į vaiką, jo saviraiškos poreikių tenkinimą, gabumų ir kūrybiškumo atsiskleidimą, suteikiant meninę brandą. Mokykla padeda ugdytis individualiems vaiko gebėjimams, formuotis jo vertybinėms nuostatoms gerbdama jo pasirinkimo teises.

**II SKYRIUS**

**MOKINIAI, PERSONALAS, UGDYMO PROGRAMOS**

***Mokiniai***

Mokinių skaičius 2021 m. lapkričio 30 d.

|  |  |  |  |  |  |  |
| --- | --- | --- | --- | --- | --- | --- |
| **Iš viso** | **Muzikavimo skyrius** | **Teatrinio meno skyrius** | **Dailės skyrius** | **Choreografijos skyrius** | **Ankstyvasis**  **meninis** | **Suaugusiųjų meninis skyrius** |
| 122 | 41 | 3 | 22 | 9 | 30 | 17 |

Iš viso mokinių 109 (asmenų) arba 122 mokiniai sąraše, t. y., 92 mokinai (vaikai), iš kurių 13 lanko po 2 programas, ir 17 mokinių, besimokančių pagal suaugusiųjų programą.

***Pedagogai***

Meno mokykloje dirba 18 pedagogų, iš jų – 2 vaiko priežiūros atostogose.

Mokytojų ir koncertmeisterių kvalifikacija:

|  |  |  |  |  |  |
| --- | --- | --- | --- | --- | --- |
| **Mokytojas ekspertas** | **Mokytojas metodininkas** | **Vyresnysis mokytojas** | **Mokytojas** | **Mokytojas be kategorijos** | **Koncertmeisteris metodininkas** |
| 1 | 5 | 5 | 6 | 0 | 1 |

*Meno mokyklos* ***personalas***

Mokykloje patvirtinta 17 etatų(11,5 pedagoginių, 5,5 administracijos.)

|  |  |  |  |  |  |  |  |
| --- | --- | --- | --- | --- | --- | --- | --- |
| **Mokyklos vadovai** | | **Administracijos specialistai** | | **Pedagoginiai darbuotojai** | | **Pagalbiniai darbuotojai**  **(ūkinis-techninis personalas)** | |
| Direktorius | 1 | Raštinės administratorius | 1 | Mokytojai | 11,5 | Valytojas-kiemsargis | 1 |
| Direktoriaus pavaduotojas ugdymui | 1 | Buhalteris | 0,5 | Ūkio reikalų specialistas | 0,5 |
|  |  | Vaizdo režisierius | 0,5 |
| Iš viso: | 2 | Iš viso: | 1,5 | Iš viso: | 11,5 | Iš viso: | 2,0 |

***Programos***

Dabar mokykloje ugdoma pagal šias programas, viso 13:

Formalųjį švietimą papildančio ugdymo (FŠPUP) – pradinio ir pagrindinio: muzikos, dailės, choreografijos ir teatrinio meno;

Neformaliojo ugdymo (NU): ankstyvojo, išplėstinio meninio, muzikos mėgėjų;

Neformaliojo suaugusiųjų meninio ugdymo; Neformaliojo vaikų švietimo (NVŠ) – „Neringos vaikų choras“, „Trumpalaikio kryptingo ugdymo programa choreografijos specialybei“.

Neringos meno mokykloje ypatingas dėmesys skiriamas mokinių kūrybiškumo lavinimui. Tiek mokyklos bendruomenė, tiek visi miestiečiai ir svečiai kviečiami aktyviai naudotis mokyklos ***atviromis edukacinėmis erdvėmis***, kurios nuolat kinta:

* Rudenį mokyklos erdvės nušviečia mokinių darytų žibintų šviesa.
* Kalėdų laikotarpiu mokyklos erdvės išpuošiamos žaisliukais, angelais, eglutėmis, prakartėle, arkomis.
* Artėjant nepriklausomybės atgavimo šventėms, mokykla papuošiama valstybiniais atributais: vėliava, Karaliaus Mindaugo instaliacija, tapytomis drobėmis kovų už laisvę temomis, mokinių pieštomis trispalvėmis languose ir kt.
* Pavasario laikotarpiu sužydi mokyklos palangės.
* Artėjant Velykoms, mokyklos kiemelyje galime pamatyti įvairiausių dydžių ir spalvų margučius, neįprastų raštų ir formų gėlių ar medelių instaliacijas.

Vasaros edukacinių erdvių aprašymai ir vaizdai pateikiami <https://nmm.lt/navigation/atvirosedukacineserdves>

**III SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

Įgyvendinant mokyklos tikslus buvo išsikelti jį pamatuojantys ir papildantys uždaviniai:

1. ***Tikslas: Plėtoti neformalaus švietimo paslaugas, ugdymo programų pasiūlos įvairovę, siekiant kokybiško ugdymo proceso įgyvendinimo:***

*Sudaryti sąlygas vaikų ir suaugusiųjų ugdymui pagal neformaliojo švietimo programas*.

Visos mokykloje veikiančios FŠPUP ir neformalaus ugdymo programos (13 progr.) užtikrina ugdymo (-si) kokybę. Vykdoma 2 NVŠ programos.

*Mokytojų pedagoginės ir profesinės kompetencijos tobulinimas.*

Mokykloje sudarytos sąlygos visiems darbuotojams dalyvauti savo srities seminaruose, konferencijose. Planuojama siūlyti dalyvauti emocinę kompetenciją ugdančiuose seminaruose, antikorupciniuose mokymuose, naujų darbo metodų su mokiniais skatinančiose konferencijose. 2021 m. mokytojai dalyvavo apie 40 kvalifikacinių seminarų ar nuotolinių mokymų bei 4 mokytojai skaitė pranešimus, dalinosi gerąja ugdymo (-si) patirtimi, metodais. Dalyvauta didžiausioje bendradarbiavimo pamokoje, skirtoje Vasario 16-ajai paminėti, kurioje tiesiogiai per „Youtube“ kanalą pav. ugdymui G. Dikšienė ir mok. metodininkas V. Valys dalinosi savo įžvalgomis ir darbo metodais tiesioginio eterio metu. Direktorė R. Norvilienė ir mok. metodininkas V. Valys Alytaus rajono meno ir sporto mokyklų organizuojamame seminare „Kolega – kolegai“ skaitė pranešimus apie šiuolaikiškus ugdymo metodus pamokoje, lyderystę bei darbą solfedžio pamokoje, naudojantis pažangiausiomis technologijomis ir programomis. Organizuota dviejų dienų edukacinė programa – seminaras Lietuvos neformaliojo ugdymo įstaigų vadovams, prisidedant prie Lietuvos mokinių neformaliojo švietimo centro organizuojamo seminaro „Edukacinės erdvės Mažojoje Lietuvoje, gamtinis ir ekologinis, etnokultūrinis ir patirtinis ugdymas jose: metodai, patirtys, galimybės“. Atsižvelgiant į pedagogų poreikius ir pakitusią emocinę būseną mokykloje pandemijos laikotarpiu, kryptingai organizuoti seminarai – mokymai„ Suaugusiųjų švietimo ir tęstinio mokymosi planavimas“, komunikacija, krizių valdymas ir kūrybinis rašymas. Stebint pamokas, atkreiptas ypatingas dėmesys emocinės būsenos stebėjimui, emocinės aplinkos gerinimui.

*Plėtoti Neringos meno mokyklos veiklą.*

Mokiniai ir mokytojai nuolat dalyvauja Neringos savivaldybės kultūriniame gyvenime: per metus surengiama apie 30 įvairiausių renginių, koncertų, parodų Nidoje ir Juodkrantėje. Mokiniai dalyvauja festivaliuose, konkursuose, kuriuose yra pastebimi ir įvertinami aukštomis prizinėmis vietomis. Mokiniai ir mokytojai visus metus ruošiasi Lietuvos dainų šventėms ir aktyviai jose dalyvauja (išskyrus 2020 m. ir 2021 m., kai Lietuvos moksleivių dainų šventė dėl pandemijos   
buvo atšaukta). Be kasdieninių meninio ugdymo užsiėmimų ir dalyvavimo ugdymo   
proceso sudėtinėje dalyje – konkursuose, koncertuose, šventėse, renginiuose ir etc.,   
daugiau ugdymo proceso buvo viešinama, skelbiant informaciją socialinėse medijose (<https://www.facebook.com/Neringosmenomokykla>). Neringos savivaldybės tarybai patvirtinus vaizdo režisieriaus etatą (0,5), Neringos meno mokyklos koncertinė veikla persikėlė į virtualią erdvę, kur galima pasižiūrėti mokinių veiklas, koncertus, sukurtus meniškus filmukus bei stebėti jų atlikimą ir mokinių tobulėjimą.

*Bendradarbiauti su tėvais (globėjais, rūpintojais) ir socialiniais partneriais, teikti įvairiapusę pagalbą ugdytiniams*.

Mokytojai nuolat bendradarbiauja su mokinių tėvais, informacija skleidžiama jiems priimtina forma – telefoninėmis žinutėmis, el. paštu. Atsižvelgiant į kintančią situaciją, susijusią su pandemijos valdymu, mokytojai derina kontaktinio ir nuotolinio ugdymo būdus. Informacija apie kiekvieno mokinio pažangą pasiekiama manodienynas.lt ugdymo pažangos stebėjimo sistemoje. Užtikrinant saugumą ir vykdant Sveikatos apsaugos ministerijos reikalavimus, susijusius su koronavirusu, tėvams buvo sudaromos sąlygos dalyvauti mokykloje organizuojamose šventėse, Kalėdiniuose koncertuose, akademiniuose pusmečio atsiskaitymuose, atvirose pamokose.

Sklaidą apie mokyklos veiklą, ugdytinių pasiekimus ir kt. informacija nuolat talpinama į mokyklos internetinį puslapį www.nmm.lt ir mokyklos socialinio tinklapio „Facebook“ paskyrą.

*Kurti teigiamą emocinę aplinką*.

Meno mokyklos bendruomenė ugdo ne tik menines, bet ir bendražmogiškąsias, emocines mokinių kompetencijas. Labai svarbu ne tik tinkamai atlikti visus reikiamus darbus, susijusius su specialybe ir ugdymu, bet taip pat nepamiršti žmogiškumo, atjautos, atvirumo, nuoširdumo, pasitikėjimo principų. Viena iš svarbiausių sėkmės taisyklių ugdymo srityje yra kiekvieno asmens psichologinė būsena: jeigu jaučiamasi blogai, nuo to kenčia visos kitos kompetencijos bei, svarbiausia, – ugdymo kokybė. Gera psichologinė savijauta užtikrina ir produktyvesnį ugdymą(-si), todėl organizuoti nuotoliniai seminarai emocinės kompetencijos gerinimo tema, buvo skatinamas mokytojų tarpusavio bendradarbiavimas kartu organizuojant bendrus renginius, lankymasis kolegų pamokose ir dalijimasis gerąja patirtimi.

Mokykloje įrengtas ramybės ir susitelkimo kampelis, kur mokiniai ir mokytojai gali paskaityti knygą, pabūti tyloje, susikoncentruoti į laukiamas veiklas. Įsigytas šiuolaikiškas „Sąmoningumo žaidimas“ (angliškai – „The Points of You“), skirtas tiek mokytojams, tiek mokiniams. Jame esančios asociatyviosios kortelės skatina pažvelgti į situaciją kitaip, lavina vaizduotę, ugdo gebėjimą spręsti problemas ir pamatyti priežasčių-pasekmių ryšius.

Mokykloje įrengta skaitymo erdvė visiems – mokiniams pertraukų metu bei tėveliams, laukiantiems kol mokiniams pasibaigs užsiėmimai.

*Pritaikyti mokyklą ugdymui visų metų laikotarpiui, išlaikyti ją atvirą kiekvienam norinčiam mokytis*.

Vasaros metu organizuotos edukacinės / terapinės veiklos: Garso terapijos programa „Palink garse“, Rašymo terapija „Išrašyk save“; Dienos stovykla vaikams „Neringa summer camp 2021“.

*Dalyvauti finansavimą suteikiančiuose konkursuose projektinėms ugdymo veikloms vykdyti*.

Neringos meno mokykla kartu su Rusijos Kaliningrado Filharmonija teikė paraišką dalyvauti 2014–2020 m. Lietuvos ir Rusijos bendradarbiavimo per sieną programoje. Mokykla yra šio projekto partneris. Pasirašyta sutartis (2021-05-14) ir jau sėkmingai įgyvendintos kai kurios projekto veiklos: organizuoti du „Muzikos terapijos“ seansai, suorganizuota nuotolinė projekto atidarymo konferencija kartu su Rusijos Kaliningrado Filharmonija. Pasirašyta sutartis ir laukiama naujo fortepijono, kuris mokykloje turėtų būti atgabentas greitu laiku. Lauko erdvėje šalia mokyklos šiais metais planuojama įrengti interaktyvius lauko instrumentus, kuriais galės naudotis ne tik mokyklos ugdytiniai, bet ir miesto gyventojai bei svečiai.

1. ***Tikslas: Įstaigos materialinės bazės modernizavimas:***

*Vykdyti teisės aktų nustatytus higienos reikalavimus*.

Mokykla nuolat stengiasi užtikrinti higienos reikalavimus, įsigydama reikalingas priemones saugumui užtikrinti.

IT priemonių įsigijimas: Mokykla įsigijo 2 nešiojamus kompiuterius ir 2 popieriaus spausdintuvus, šokių kostiumus, teatrinės atributikos, dailės priemonių bei suremontavo kelis instrumentus.

*Gražinti mokyklos aplinką*.

Mokyklos aplinka visuomet puošiama gėlėmis bei kuriamos ir įsigyjamos įvairios instaliacijos mokyklos kiemelyje ir languose; „Mūsų laisvės spalvos“, ,,Mūsų laisvės istorija siluetuose ir daiktuose“, „Mano didvyrių Lietuva“, M. K. Čiurlioniui atminti skirta paroda ir skulptūros iš smėlio ,,Karalių pasaka“ , kalėdiniu laikotarpiu sukurta instaliacija „Baltos fėjų pasakos“ ir kt.

*Sukurti mokyklos unikalumą atspindinčią atributiką*.

Pagal mūsų mokyklos dailės mokytojos Monikos Urbonavičienės sukurtą dizainą, įsigyta nauja atributika, atspindinti ir reprezentuojanti Neringos meno mokyklą.

*Teikti atsitiktines paslaugas*.

Nuomojami muzikos instrumentai, vasaros metu nuomojamos patalpos ugdymui (NMA, VŠĮ „Geras garsas“, „Terra astrum“ ir kt.).

**IV SKYRIUS**

**FINANSINIS APRŪPINIMAS**

|  |  |  |  |
| --- | --- | --- | --- |
| Lėšų pavadinimas | Panaudotas lėšų dydis, tūkst. Eur | | Panaudojimas 2021 m. |
|  | **2020 m.** | **2021 m.** |  |
| Savivaldybės biudžeto lėšos | 294,6 | 311,8 | Darbo užmokesčiui 307,2 tūkst. Eur. Sodra 4,6 tūkst. Eur. |
| 21,2 | 15,8 | Įstaigos išlaikymui: prekėms ir paslaugoms apmokėti |
| 5 | 0,0 | Ilgalaikis turtas |
| Savivaldybės biudžeto lėšos, tarptautiniam projekto vykdymui |  | 3,8 | Visos lėšos panaudotos pagal paskirtį „Tarpkultūrinė bendrystė“ įgyvendinimui |
| Valstybės lėšos | 16,3 |  | Darbo užmokesčiui 16,1 tūkst. Eur. Sodra 0,2 tūkst. Eur. |
| 2,7 | 3 | Visos lėšos panaudotos mokytojų važiavimo išlaidoms kompensuoti |
| ES lėšos |  | 12,7 | Visos lėšos panaudotos pagal paskirtį |
| Paramos lėšos | 2,3 | 2,4 | Lėšos nepanaudotos |
| Tikslinės lėšos | 6,5 | 8,4 | Visos lėšos panaudotos pagal paskirtį |
| Spec. programų lėšos (lėšos už mokamas paslaugas) | 5,8 | 6,1 | Panaudota įstaigos išlaikymui – prekėms ir paslaugoms apmokėti |
| 0,8 | 2 | Ilgalaikiam turtui |

2021 metais suremontuotas Neringos mokyklos pastatas, suremontuota papildoma (Teo) patalpa, sutvarkyta mokyklą juosianti tvora.

Mokykloje yra 10 kompiuterių (iš jų 7 – nešiojami), bet reikėtų, kad jie būtų visose klasėse, todėl trūksta dar keturių. Ugdymas vyko kontaktiniu ir nuotoliniu būdu, todėl mokytojams buvo nupirkta reikalinga kompiuterinė technika bei jos priedai – ausinės, mikrofonai, programos ir kt. Visuomet yra poreikis įsigyti (arba suremontuoti) naujų muzikos instrumentų, choreografijos bei teatrinio meno skyriams – naujų kostiumų, o dailės – priemonių grafikai, keramikai ir kt.

Neringos meno mokyklos ugdymas vykdomas Nidoje ir Juodkrantėje. Šiuo metu ugdytiniai Juodkrantėje ugdosi Juodkrantės darželyje (vaikai), o suaugusieji – Gamtos tyrimų centre (pasirašyta trumpalaikė bendradarbiavimo sutartis).

Neringos meno mokykla kartu su Rusijos Kaliningrado Filharmonija teikė paraišką dalyvauti 2014–2020 m. Lietuvos ir Rusijos bendradarbiavimo per sieną programoje. Mokykla yra šio projekto partneris. Pasirašyta sutartis (2021-05-14) ir gautas dalinis finansavimas.

PRITARTA

Neringos meno mokyklos tarybos

2022-02-22

Protokoliniu nutarimu Nr.V11-1

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_